b'\n_START_ARTICLE_\nVesaisenlinna\n_START_PARAGRAPH_\nVesaisenlinna on Oulussa, Ylikiimingin taajaman Makasiinikankaalla sijaitseva, nykyisin urheiluseura Ylikiimingin Nuijamiesten hallinnassa oleva entinen suojeluskuntatalo. Rakennus sijaitsee osoitteessa Vesaisentie 6._NEWLINE_Puinen rakennus on valmistunut vuonna 1928, ja Nuijamiesten omistukseen se siirtyi vuonna 1972, jolloin paikallinen maamiesseura luovutti rakennuksen urheiluseuralle. Nuijamiehet jatkoi Vesaisenlinnan tanssi-iltojen j\xc3\xa4rjest\xc3\xa4mist\xc3\xa4 talvikaudella lauantaisin aina 1980-luvulle saakka, jolloin perinteisen paritanssit saivat antaa tilaa nuorison discoilloille. Nuorten iltojen suosio hiipui 1990-luvun lopulle tultaessa, ja nykyisin seura j\xc3\xa4rjest\xc3\xa4\xc3\xa4 en\xc3\xa4\xc3\xa4 kes\xc3\xa4lauantaitansseja Kiiminkijoen partaalla sijaitsevalla Nuijamiesten lavalla. Vesaisenlinnalla j\xc3\xa4rjestet\xc3\xa4\xc3\xa4n p\xc3\xa4\xc3\xa4asiassa seuran omia tilaisuuksia sek\xc3\xa4 bingotapahtumia._NEWLINE_Ylikiimingiss\xc3\xa4 vuosittain j\xc3\xa4rjestett\xc3\xa4v\xc3\xa4n Tervastiimaviikon markkina- ja perinnep\xc3\xa4iv\xc3\xa4n\xc3\xa4 6. hein\xc3\xa4kuuta 2006 paljastettiin Vesaisenlinnalla Suojeluskunta- ja Lotta Sv\xc3\xa4rd -j\xc3\xa4rjest\xc3\xb6jen muistolaatat._NEWLINE_Ylikiimingin kunnanvaltuusto piti viimeisen kokouksensa juhlavaltuuston Vesaisenlinnassa 4. joulukuuta 2008.'